Oberuster

**Oberuschter** (amtlich: *Oberuster*) isch än ehemaligi Zifilgmeind und äs Quartier fo dä Stadt Uschter im Kanton Züri.

## Geografy
Oberuschter lyt am Uufer fo dä Uschtermer Aa, weschtlich fom Stadtzäntrum fo Uschter im sogenannte Aatal. Di südlichi Gränze bildeät dä *Tämbrig*, en Hügel fonärä Höchi fo 522 m ü.M., fo wo uus mä cha über di ganzi Stadt, dä Gryfesee und s Glatttal gsee.

## Wappe
S Wappe fo Oberuschter isch än uusgschnittne silbrige Baum uf blauem Grund. Es git nu äin Belegt fo däm Wappe, nämlich äs bild über dä Tüür fom alte Schuelhuus fo Oberuschter. D Farbgebig isch unsicher, da s Wappe bi änre Renovation fom Schuelhuus aagmalet worden isch. Dä Baum grüen, dä Stamm brun und dä Hintergrund blau. Das can aber us heraldischer Sicht nöd sy. Dä Stadtrat fo Uschter hät am 13. Juli 1976 offfizell beschlosse, dass dä Baum silbrig uf blauem Grund sig.

## Fercheer
Oberuster isch dur di bäidä Busslinie 813, und 845, wo noi im Fiärtälschtundätakt faaräd, as fom dä ZOV öffäntliche Fercheersnetz aagschlosse. Dur Oberuschter füert d Kantonsstrass fo Uschter durs Aatal nach Wetzike, und in Oberuschter befindät sich dä Autbahnaschluss Uschter-Wescht fo dä A53. Obwohl d Zugliniä fo dä SBB fo Uschter nach Rapperswil zmizt dur Oberberuschter füert und s Quartier zweitäilt, hät Oberuschter ä käin eigägnä Bahnhof däfüur fiär Nivoübärgäng, wo mä oft ewig for dä gschlössänä Barriere warte muäss.

## Infraschtruktur
Oberuschter besitzt än Coop-Supärmarkt, ä Bäckerei, ä Poscht und mehreri Beize. In Oberuschter git s ä Primarschuäl, än Chindsgi, ä Chrippä, s Altershäim Rosegarte, än Fuässballplatz und dä Abentürschpillplatz *Holzwurm*. S git än Quartiärferäin, wo ferschidäni Aläss und ä d Erschtauguschtfyr uf äm Tämbrig organisiärt. Dur Oberuschter füärt dä Industryleerpfad Züri Oberland, fo dem in Oberuschter ferschidäni interessanti Objekt exischtiäräd.

## Gschicht
Oberuschter isch dä Chern fo dä erschtä mänschnliche Sidlige uf äm Stadtgebiät fo Uschter gsy.
S ätischti Geboide im hütige Oberuschter isch s Fabrikgeboide namens *Öle*. Es hät fo 1636 bis 1884 as Prässi für Raps und anderi Produkt dient. Nachher hät d Spinnerei Hueber d Halle als Werkschtatt übernoo.

Bis Aafang nünzäts Jahrhundärt isch Oberuschter än äigäni Zifilgmeind gsy. Am 9. Juli 1927 sind id ehemalige Zifilgmeinde fo Uschter zur politische Gemind Uschter feräint worde.

## Bilder

Datei:Oberuster samnivela fervojtransirejo 024.jpg|de Nivoübergang z Oberuster 
Datei:Oberuster baza lernejo 012.jpg|d Primarschuäl Oberuster
Datei:Oberuster portugala restoracio 006.jpg|s Portugisische Reschtärant z Oberuster
Datei:Oberuster drako en aventurludejo Lignovermo 091.jpg|de Drachä uf äm Abentürspillplatz Holzwurm (Lignovermo)
Datei:Oberoster poshtoficejo 015.jpg|d Poscht Oberuster
Datei:Oberuster sidejo de Allsprachendienst 106.jpg|de Sitz fo dä Allsprachendienst Esperanto GmbH
Datei:Oberuster bakejo Brueschweiler 021.jpg|d Bäckerei Brüschweiler z Oberuschter
Datei:Oberuster maljunulejo Rosengarten 005.jpg|s Altersheim Rosegarte
Datei:2014-04-02-Cikonio 042.JPG|dä Schtorch fo Obäruschtär uf äm Fabrikchämi
Datei:2014-04-02-Cikonio 038.JPG|dä Schtorch fo Obäruschtär uf äm Fabrikchämi, im Fordergrund äm Trödlär sin Ladä


## Weblink

* d Website fom Quarierferäin Oberuschter-Nossikä
* d Website fo dä Primarschuäl Oberuschter

## Referänze und Quälle